6. ΝΟΜΟΣ υπ’ αριθ. 2285 της 10/10 Οκτ. 1952  Περί συστάσεως Κέντρων Βοηθείας Βρεφών και αποκαταστάσεως Λεπρών και καταργήσεως του Εθνικού Ιδρύματος Επαγγελματικής Προστασίας του Λαού.  Άρθρ.1.-Τα κατά την δημοσίευσιν του παρόντος ευρισκόμενα παρά τη Τραπέζη της Ελλάδος, τη Εθνική Τραπέζη της Ελλάδος και τω Ταμείω Παρακαταθηκών και Δανείων, υπόλοιπα εις δραχμάς, συνάλλαγμα, ξένα χαρτονομίσματα κλπ., καθώς και τα τιμαλφή τα ευρισκόμενα παρά ταις ανωτέρω Τραπέζαις και οπουδήποτε αλλαχού και προερχόμενα εκ δωρεών, κληροδοτημάτων και εράνων γενομένων μέχρι της 1ης Ιαν. 1945 επ’ ονόματι της Βασιλικής Αεροπορίας, ή του Πανελληνίου Εράνου Κοινωνικής Προνοίας και Αλληλεγγύης, ως και αι εκ των δια τοιούτων περιουσιακών στοιχείων περιελθόντων, δυνάμει του Νόμ. 1895/1944 εις το Εθνικόν Ίδρυμα Επαγγελματικής Προστασίας του Λαού, συνεστημέναι υπ’ αυτού καταθέσεις, μεταφέρονται από της ισχύος του παρόντος και άνευ άλλης διαδικασίας ή διατυπώσεως επ’ ονόματι του Ελληνικού Δημοσίου, ούτινος πάντα ταύτα αποτελούσι περιουσίαν, του δι’ ον προωρίζοντο σκοπού αποβάντος ανεφίκτου. Άρθρ.2.-«Τα ούτω περιερχόμενα εις το Δημόσιον περιουσιακά στοιχεία ρευστοποιούνται κατά τα δι’ αποφάσεως του Υπουργού των Οικονομικών ορισθησόμενα, το δε εις δραχμάς προϊόν αυτών, μετά την αφαίρεσιν των διατεθέντων ήδη υπέρ των κατά το άρθρ. 2 παρ. 3 του αυτού ως άνω Νόμου σκοπών, διατίθεται ως ακολούθως: α)Ποσοστόν 40% υπέρ του Κέντρου Βοηθείας Βρεφών Αθηνών «Η Μητέρα». β)Ποσοστόν 30% υπέρ του υπό του άρθρ. 2 του παρόντος συνιστωμένου Ιδρύματος Προστασίας Λεπρών. γ)Το απομένον υπόλοιπον διατίθεται υπέρ του Ιδρύματος Προστασίας Αναπροσαρμόστων Παίδων «Η Θεοτόκος». Το άρθρ. 2 ετροποποιήθη ως άνω δια του άρθρ. 1 Ν.Δ. 3625/1956. Άρθρ.3.-Δια Β.Δ/τος προτάσει του Υπουργού Κοινωνικής Προνοίας ιδρυθήσεται Κέντρον Βοηθείας Βρεφών Αθηνών, αποτελούν Νομικόν Πρόσωπον Ιδιωτικού Δικαίου και τελούν υπό την προστασίαν της Α.Μ. της Βασιλίσσης. Η διοίκησις και ο τρόπος λειτουργίας αυτού ορισθήσονται δια Β.Δ/των, εκδιδομένων προτάσει του επί της Κοινωνικής Προνοίας Υπουργού. Άρθρ.4.-(Αφεώρα της σύστασιν Ιδρύματος Προστασίας Λεπρών. Κατηργήθη αφ’ ης ίσχυσεν δια του άρθρ. 2 του Ν.Δ. 2486/53). Άρθρ.5.-1.Το δια του Νόμ. 1895/1944 συσταθέν Εθνικόν Ίδρυμα Επαγγελματικής Προστασίας του Λαού, καταργείται δυνάμει του παρόντος, η δε περιουσία αυτού κινητή και ακίνητος περιέρχεται εις το Ελληνικόν Δημόσιον. 2.Δια Β.Δ/τος, εκδιδομένου προτάσει του Υπουργού των Οικονομικών, καθορισθήσονται ειδικώτερον τα της εις την διαχείρισιν του Δημοσίου μεταβιβάσεως των περιουσιακών στοιχείων του καταργουμένου Ιδρύματος, οριζομένου πάντως ότι το έτερον τουλάχιστον των κτημάτων του Ιδρύματος μεταβιβάζεται εις την εν Αθήναις Ανωτάτην Γεωπονικήν Σχολήν, τα της ρευστοποιήσεως και διαθέσεως των στοιχείων τούτων, ως και τα της υπό του Δημοσίου εξοφλήσεως των πάσης φύσεως νομίμως υφισταμένων υποχρεώσεων του Ιδρύματος. Μέχρι της εκδόσεως του ως άνω Β.Δ/τος, η διοίκησις και διαχείρισις της περιουσίας του Ιδρύματος ενεργείται υπό των κατά τον Νόμ. 1895/1944 αρμοδίων οργάνων αυτού δια λογαριασμόν του Δημοσίου. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.   Σελ. 109 Προστασία Μητρότητας και Βρεφών 35.Δ.α.5-6   544  